Diari Oficial de la Generalitat Valenciana


Sumari del DOGV 7212, del 12-02-2014 (2014/1146)

ORDE 1/2014, de 5 de febrer, de la Conselleria d'Infraestructures, Territori i Medi Ambient, per la qual es declaren cinc reserves de fauna silvestre a la Comunitat Valenciana.
--------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2014/02/05/1/dof/vci/html**

### Dades del document

Número de DOGV
:   7212

Data del DOGV
:   12-02-2014

Secció del DOGV
:   I. DISPOSICIONS GENERALS

Número del document
:   2014/1146


Data del document
:   05-02-2014

Organisme emissor
:   Conselleria d'Infraestructures, Territori i Medi Ambient

Tipus de document
:   Ordre

Descriptors 

:   * Alcublas
    * Vilanova d'Alcolea
    * Elx
    * Pobla Tornesa, la
    * Villena
    * reserva natural
    * protecció de la fauna
    * legislació
    * fauna

ORDE 1/2014, de 5 de febrer, de la Conselleria d'Infraestructures, Territori i Medi Ambient, per la qual es declaren cinc reserves de fauna silvestre a la Comunitat Valenciana. [2014/1146]  
Per mitjà del Decret 32/2004, de 27 de febrer, del Consell de la Generalitat, pel qual es crea i es regula el Catàleg Valencià d'Espècies de Fauna Amenaçades i s'establixen categories i normes per a la seua protecció, es regula, en l'article 12 la figura de reserva de fauna silvestre, a fi de dotar d'un règim de protecció específic aquells espais de relativament xicoteta extensió que continguen poblacions excepcionals d'espècies de fauna silvestre, alberguen temporalment algunes d'estes en fases vitals crítiques per a supervivència o siguen objecte de treballs continus d'investigació.  
Les reserves que es declaren complixen estos criteris i es consideren espais d'especial interés per a les espècies que en cada cas s'esmenten.  
  
La tramitació d'esta orde s'ha ajustat al procediment establit en l'article 12 del Decret 32/2004 citat.  
Per tot l'anterior i d'acord amb el que establix el Decret 32/2004, del Consell de la Generalitat, pel qual es crea i es regula el Catàleg Valencià d'Espècies de Fauna Amenaçades i s'establixen categories i normes per a la seua protecció  
  
  
ORDENE  
  
Article 1. Declaració de reserves de fauna  
1. Es declaren reserva de fauna silvestre les parcel·les els límits de les quals estan descrits en l'annex I d'esta orde, amb el nom d'Alhorines-Enerstar-II, barranc de les Passeres, bassa del Prat dels Carrissals, El Rebalsador - El Prao i Riu de la Pobla. L'annex II inclou mapes d'ubicació i delimitació.  
2. S'aproven les seues normes de protecció, el contingut de les quals està constituït per les limitacions d'ús i actuacions de conservació, establides en l'annex I d'esta orde.  
  
Article 2. Gestió de les reserves de fauna  
1. La gestió de les reserves de fauna és responsabilitat de la conselleria competent en matèria de biodiversitat. Els propietaris afectats per la reserva de fauna quedaran subjectes a les limitacions d'ús previstes en les normes de protecció i cooperaran amb la conselleria en la realització de les actuacions de conservació previstes en les normes de protecció, i es podran a este efecte formalitzar convenis de col·laboració. En tot cas, estes actuacions es duran a terme en aquelles èpoques de l'any en què les molèsties a la fauna siguen menors. A qualsevol actuació de gestió que poguera afectar el domini públic hidràulic li serà aplicable el que disposa la legislació d'aigües vigent.  
  
2. Les actuacions de conservació podran ser objecte de subvenció per la conselleria competent.  
  
Article 3. Autoritzacions  
1. Si les actuacions de conservació afectaren el domini públic hidràulic hauran de tindre l'autorització prèvia de l'organisme de conca competent.  
2. L'alçament excepcional de les limitacions establides en esta orde correspondrà als servicis territorials de la conselleria competent.  
  
3. No obstant això, per a dur a terme actuacions de conservació o alçar limitacions que afecten espècies en perill d'extinció serà necessari, d'acord amb el que disposa l'article 15.5 del Decret 32/2004, del Consell de la Generalitat, pel qual es crea i regula el Catàleg Valencià d'Espècies de Fauna Amenaçades i establix categories i normes per a la seua protecció, autorització de la Direcció General del Medi Natural.  
  
  
Article 4. Senyalització de les reserves de fauna  
En els principals accessos a les reserves de fauna, s'instal·laran senyals indicadors segons el model determinat per la conselleria competent.  
  
DISPOSICIÓ FINAL  
  
Única. Entrada en vigor  
La present orde entrarà en vigor l'endemà de ser publicada en el Diari Oficial de la Comunitat Valenciana.  
  
València, 5 de febrer de 2014  
  
La consellera d'Infraestructures, Territori i Medi Ambient,  
ISABEL BONIG TRIGUEROS  
  
  
ANNEX I  
DESCRIPCIÓ DE LÍMITS I NORMES DE PROTECCIÓ  
  
RESERVA DE FAUNA SILVESTRE ALHORINES-ENERSTAR-II  
Límits: la reserva comprén la totalitat de la parcel·la cadastral 61 del polígon 73 del terme municipal de Villena, província d'Alacant.  
Superfície projectada: 6,69 hectàrees.  
Terme municipal: Villena.  
Titularitat: Enerstar Villena, SA.  
Espècies prioritàries: soliguer menut (Falco naumanni), arpellot cendrós (Circus pygargus), sisó (Tetrax tetrax).  
Normes de protecció:  
1. Limitacions d'ús. En l'àmbit de la reserva queden prohibides les activitats següents:  
Modificació dels usos del sòl, canvi o transformació del cultiu de cereal.  
Depòsit o abocament de qualsevol material orgànic o inorgànic.  
Utilització de pesticides, herbicides o altres productes químics que siguen perjudicials per a les aus estepàries.  
Captura no autoritzada o molèstia de qualsevol exemplar de fauna silvestre.  
Circulació de vehicles de motor per la reserva aliens a la propietat.  
  
Modificació o instal·lació de tanques o altres estructures.  
2. Actuacions de conservació:  
Seguiment de les aus estepàries nidificants.  
Instal·lació d'un cartell informatiu.  
  
RESERVA DE FAUNA SILVESTRE BARRANC DE LES PASSERES  
Límits: La reserva ocupa les següents parcel·les cadastrals del terme municipal de Vilanova d'Alcolea:  
  
Polígon Parcel·la  
3 9004, 9017 (parcialment)  
10 9039, 9040, 9041, 9042, 9043  
  
  
Superfície projectada: 4,88 hectàrees.  
Terme municipal: Vilanova d'Alcolea, província de Castelló.  
Titularitat: domini públic hidràulic.  
Espècies prioritàries: tortuga d'aigua europea (Emys orbicularis).  
Altres espècies: libèl·lules, renoc comú (Bufo bufo) i renoc corredor (Bufo calamita)  
Normes de protecció  
1. Limitacions d'ús  
De manera general es prohibix qualsevol alteració del medi físic que poguera tindre conseqüències sobre el funcionament hidrològic i sobre les comunitats biològiques. Entre estes:  
- Qualsevol obra que implique alteració del curs d'aigua actual o qualsevol altra que produïsca modificacions en el seu àmbit físic, excepte les actuacions de manteniment i restauració de llits i gestió de recursos hídrics promoguts per l'organisme de conca en l'àmbit de les seues competències.  
- Qualsevol actuació que puga suposar un menyscabament quantitatiu o qualitatiu dels ambients aquàtics i de ribera.  
- L'extracció no autoritzada d'aigua amb qualsevol finalitat  
- Els abocaments sòlids o líquids de qualsevol material orgànic o inorgànic en les riberes i llit del riu.  
- La captura no autoritzada d'exemplars d'espècies de fauna silvestre.  
- El maneig no autoritzat de la vegetació de ribera, incloent-hi la utilització d'herbicides i fitosanitaris.  
- La introducció no autoritzada d'espècies de fauna i flora.  
- La realització de pràctiques de barranquisme o qualsevol activitat esportiva que supose una alteració de la reserva.  
A més d'estes alteracions sobre el medi físic, es prohibix:  
- La destrucció o modificació de tanques, cartells o altres instal·lacions associades a la Reserva.  
- La circulació motoritzada fora dels camins habilitats per a això.  
  
2. Actuacions de conservació  
Seguiment periòdic de la població de la tortuga d'estany.  
Seguiment dels nivells d'aigua per a garantir el bon estat de conservació de les comunitats aquàtiques. Control de les aportacions hídriques i seguiment de la qualitat de l'aigua. Restauració, restitució i manteniment dels llits d'escolament, si és el cas.  
Restauració de les comunitats vegetals i introducció d'espècies de fauna característiques de la reserva, si fóra necessari.  
Eliminació d'espècies de flora i fauna exòtica, si foren detectades  
  
Instal·lació de cartells informatius i de senyals que delimiten la reserva.  
  
RESERVA DE FAUNA SILVESTRE BASSA DEL PRAT DELS CARRISSALS  
Límits: la reserva ocupa part de la parcel·la cadastral 14 del polígon 39 del terme municipal d'Elx i queda delimitada pel polígon els vèrtexs del qual tenen les coordenades UTM següents (fus 30, ETRS89):  
  
  
 Vèrtex Coordenada X Coordenada Y  
 1 747710 4224910  
 2 789905 4225059  
 3 977384 4224966  
 4 612483 4224807  
  
Superfície projectada: 4,22 hectàrees.  
Terme municipal: Elx.  
Titularitat: María Alonso Llopis; Asociación de Naturalistas del Sureste (ANSE); Asociación de Amigos de los Humedales del Sur de Alicante (AHSA).  
Espècies prioritàries: carregada (Glareola pratincola).  
Normes de protecció  
1. Limitacions d'ús. En l'àmbit de la reserva queden prohibides les activitats següents:  
Activitat cinegètica de qualsevol tipus  
Extracció d'aigua  
Qualsevol alteració del medi físic o de les comunitats biològiques.  
  
Depòsit o abocament de qualsevol material orgànic o inorgànic.  
Destrucció o modificació de tanques, cartells o altres instal·lacions.  
  
Introducció no autoritzada de fauna i flora.  
Circulació de vehicles, excepte en els llocs habilitats per a això.  
  
2. Actuacions de conservació  
Seguiment periòdic de les espècies prioritàries, d'acord amb les directrius que establisca la conselleria competent.  
Regeneració de la vegetació aquàtica i palustre. En cas necessari, extracció de carpes per a afavorir el manteniment de macròfits.  
Creació d'àrees d'aigües lliures per mitjà de la retirada selectiva del canyís amb mètodes mecànics, en èpoques en què es minimitze l'afecció a la fauna silvestre, a fi de fomentar l'ús de l'espai per avifauna aquàtica.  
Eliminació, si és el cas, d'espècies de flora i fauna exòtica, a fi d'afavorir les espècies autòctones.  
Instal·lació de cartells informatius, tancaments i sendes didàctiques.  
  
Activitats divulgatives i de sensibilització ambiental.  
  
RESERVA DE FAUNA SILVESTRE EL REBALSADOR- EL PRAO  
Límits: la reserva ocupa les parcel·les cadastrals 57, 60, 61, 62,63, 64, 65, 66, 67, 68, 69, 70, 72, 74, 75, 76 i 77, del polígon 5 del terme municipal d'Alcublas, província de València.  
Superfície projectada: 7,68 hectàrees.  
Terme municipal: Alcublas.  
Titularitat: Ajuntament d'Alcublas.  
Està prevista la futura ampliació de la reserva amb la incorporació de les parcel·les cadastrals 58, 59 i 73 del polígon 5. L'ampliació es produirà una vegada s'haja aprovat el Pla Especial per a la reserva de sòl dotacional destinat a la construcció d'un aeròdrom esportiu públic a Alcublas, i les mencionades parcel·les passen a ser de titularitat municipal.  
Espècies prioritàries: comunitats d'invertebrats pròpies de llacunes temporals (anostracis, concostracis i notostracis), renoc cavador (Pelobates cultripes), renoc corredor (Bufo calamita) i amfibis en general.  
  
Normes de protecció  
1. Limitacions d'ús. En l'àmbit de la reserva queden prohibides les activitats següents:  
Extracció d'aigua de la bassa.  
Qualsevol alteració del medi físic o de les comunitats biològiques  
  
Depòsit o abocament de qualsevol material orgànic o inorgànic.  
Destrucció o modificació de tanques, cartells o altres instal·lacions.  
  
Captura d'exemplars de fauna silvestre.  
Introducció de fauna i flora.  
Circulació de vehicles, excepte en els llocs habilitats per a això.  
  
2. Actuacions de conservació  
Haurà de realitzar-se un seguiment periòdic de les poblacions d'amfibis, amb un mínim d'1 cens anual, seguint el protocol indicat per la conselleria.  
Eliminació d'espècies de flora i fauna exòtica.  
Instal·lació de cartells informatius i tancaments.  
En el cas que es considerara necessari, restauració de les aportacions hídriques per mitjà de la restitució i manteniment dels llits d'escolament.  
En el cas que es considerara necessari, realització de xicotets dragatges selectius per a eliminar l'excés de sediments i vegetació.  
  
RESERVA DE FAUNA SILVESTRE RIU DE LA POBLA  
Límits: la reserva ocupa les parcel·les cadastrals següents del terme municipal de la Pobla Tornesa:  
  
Polígon Parcel·la  
3 9014 (parcialment)  
4 9024, 9032  
5 9024, 9025, 9030, 9033  
6 9006  
  
  
Superfície projectada: 5,89 hectàrees.  
Terme municipal: la Pobla Tornesa, província de Castelló.  
Titularitat: domini públic hidràulic.  
Espècies prioritàries: tortuga d'aigua europea (Emys orbicularis).  
Altres espècies: libèl·lules, renoc comú (Bufo bufo) i renoc corredor (Bufo calamita).  
Normes de protecció  
1. Limitacions d'ús  
De manera general es prohibix qualsevol alteració del medi físic que poguera tindre conseqüències sobre el funcionament hidrològic i sobre les comunitats biològiques. Entre estes:  
- Qualsevol obra que implique alteració del curs d'aigua actual o qualsevol altra que produïsca modificacions en el seu àmbit físic, excepte les actuacions de manteniment i restauració de llits i gestió de recursos hídrics promoguts per l'organisme de conca en l'àmbit de les seues competències.  
- Qualsevol actuació que puga suposar un menyscabament quantitatiu o qualitatiu dels ambients aquàtics i de ribera.  
- L'extracció no autoritzada d'aigua amb qualsevol finalitat  
- Els abocaments sòlids o líquids de qualsevol material orgànic o inorgànic en les riberes i llit del riu.  
- La captura no autoritzada d'exemplars d'espècies de fauna silvestre.  
- El maneig no autoritzat de la vegetació de ribera, incloent-hi la utilització d'herbicides i fitosanitaris.  
- La introducció no autoritzada d'espècies de fauna i flora.  
- La realització de pràctiques de barranquisme o qualsevol activitat esportiva que supose una alteració de la reserva.  
A més d'estes alteracions sobre el medi físic, es prohibix:  
- La destrucció o modificació de tanques, cartells o altres instal·lacions associades a la reserva.  
- La circulació motoritzada fora dels camins habilitats per a això.  
  
2. Actuacions de conservació:  
Seguiment periòdic de la població de tortuga d'aigua europea.  
Seguiment dels nivells d'aigua per a garantir el bon estat de conservació de les comunitats aquàtiques. Control de les aportacions hídriques i seguiment de la qualitat de l'aigua. Restauració, restitució i manteniment dels llits d'escolament, si és el cas.  
Restauració de les comunitats vegetals i introducció d'espècies de fauna característiques de la reserva, si fóra necessari.  
Eliminació d'espècies de flora i fauna exòtica, si foren detectades  
  
Instal·lació de cartells informatius i de senyals que delimiten la reserva.


Còpia Permalink ELI